El Internado

***El Internado*** foi unha serie de televisión producida por Globomedia para a cadea española de Antena 3, emitida entre o 24 de maio de 2007 e o 13 de outubro de 2010.

A estrea das sucesivas tempadas produciuse os días 7 de novembro de 2007 (2ª), 23 de abril (3ª), 22 de outubro de 2008 (4ª), 12 de maio de 2009 (5ª), 16 de novembro de 2009 (6ª) e 2 de xuño de 2010 (7ª). O 13 de outubro de 2010 despediuse cun final feliz, exceptuando a morte de Fermín, un dos personaxes protagonistas.

É a segunda serie máis cara de España cun orzamento de 600.000 euros por capítulo e é considerada unha das mellores series da televisión española.

## Argumento 
Comeza un novo curso no internado *La Laguna Negra*, un prestixioso centro educativo emprazado en metade dun bosque onde estudan os fillos das familias máis influentes do país. Os integrantes do centro, alumnos, profesores e o persoal que traballa alí volven verse, dispostos a iniciar o curso con ilusión.

Este ano, chegan dous novos alumnos ao internado: Marcos Novoa Pazos e a súa irmá Paula, quen teñen que iniciar unha nova vida tras a desaparición dos seus pais. Tamén acaba de vir a nova moza da limpeza, María, unha moza de pasado turbio da que o centro descoñece que se fuxiu dun hospital psiquiátrico, e que veu ao internado buscando ao seu fillo.

Por outra banda, algúns dos alumnos irán descubrindo, por mor da desaparición dun ancián profesor, un misterio que se oculta na *Laguna Negra*, sen ser conscientes do perigo que corren debido a unha organización que busca uns tesouros ocultos no internado e outra que, supostamente, trafica con órganos infantís. Matan a un dos alumnos e queren acabar cos demais. Pero o inimigo está máis preto do que eles cren, xa que, neste internado, nada é o que parece ser e algunhas persoas non son quen din ser xa que esas persoas traballan no *Proyecto Géminis*.

## Localización 
O *Internado Laguna Negra* é un prestixioso centro educativo emprazado na metade dun bosque onde estudan os fillos das familias máis influentes de España. É un internado de primaria, secundaria e preparatoria no que estudan alumnos de 6 a 18 anos. Residen máis de 400 persoas no internado, entre encargados, profesores e alumnos.

Os exteriores da serie foron rodados no campus de La Berzosa da Universidade Antonio de Nebrija en Hoyo de Manzanares, Madrid.

## Emisións a nivel internacional 
### México 
O 25 de maio de 2009 estreouse a serie na cadea mexicana Azteca 7, ás 8:00.
A canle mexicana xa terminou de transmitir a cuarta tempada. Para a estrea da quinta tempada non se programou ningunha data. Pasábase de luns a xoves nun horario de 7:00 a 8:00 pm., e os venres transmitíase (no mesmo horario) o *"Maratón El Internado"*, na sección chamada *"Viernes Irreversible"*, o cal era un reconto dos catro capítulos transmitidos durante a semana. Actualmente non se transmite en ningún horario.

### Europa Central 
A serie tamén se emitirá proximamente, a través de AXN Central Europe en varios países de Europa Central como Hungría, República Checa, Eslovaquia, Polonia, Romanía ou Bulgaria.

### Asia 
Está prevista a emisión da serie orixinal en Vietnam a través da canle VTC9.

### Suramérica 
Actualmente, a cuarta tempada estase emitindo a través da canle 201 do sistema de Tv Satelital DirecTV, na Arxentina. E en Chile a través do canal 13.

### Estados Unidos 
A serie non se vendeu aos Estados Unidos, aínda que existen contactos da produtora española Globomedia con canles e produtoras americanas para adaptar ou co-producir esta serie.

### Francia 
Farase unha versión francesa do Internado que se chamará ''L'Internat* na cadea M6. A estrea está prevista para finais de 2009.

## Repercusión 
Para Antena 3 foi a súa mellor estrea de ficción desde hai 3 anos, superando sempre os 3 millóns de espectadores, chegando ata, en seis ocasións, a superar os 4 millóns. É unha das series de maior éxito da historia da cadea e é gañadora de diferentes premios, entre eles o Ondas.

## Repartimento 
### Alumnos 
* Martiño Rivas como Marcos Novoa Pazos
* Yon González como Iván Noiret León
* Ana Celia de Armas como Carolina Leal Solís
* Elena Furiase como Victoria Martínez González
* Blanca Suárez como Julia Medina Jiménez
* Daniel Retuerta como Roque Sánchez Navas
* Carlota García como Paula Novoa Pazos
* Denisse Peña como Evelyn Pons
* Sergio Murillo como Javier Holgado
* Javier Cidoncha como Lucas Álvarez Yerena

### Profesores e traballadores 
* Natalia Millán como Elsa Fernández Campos
* Amparo Baró como Jacinta García
* Marta Torné como María Almagro
* Raúl Fernández como Carlos Almansa/Fermín de Pablo
* Marta Hazas como Amelia Ugarte
* Carlos Leal como Jacques Noiret
* Lola Baldrich como Lucía García

### Outros 
* Luis Mottola como Andrés Novoa Setién
* Yolanda Arestegui como Sandra Pazos/Irene Espí
* Jesús Fuente como Ritter Wulf/Santiago Pazos
* Manuel de Blas como Saúl Pérez Sabán

## Capítulos e audiencias 
## Premios e nomeamentos 
* Premio Ondas 2007 á **mellor serie española**
* Fotogramas de Prata
** **Mellor actor de televisión: Luis Merlo**
** **Mellor actriz de televisión: Amparo Baró**
* TP de Ouro:
** 2008: **Mellor actriz: Amparo Baró**
** 2007: **Mellor serie nacional**
* Premios Vieira de Plata 2008
** **Mellor actor revelación: Martiño Rivas**
* Premios Glamour 2008
** **Premio revelación: Marta Torné**
* Festival de cine e televisión de Islantilla
** 2009: **Premio revelación: Martiño Rivas**
** 2008: **Mellor actor de televisión: Luis Merlo**
* Festival de Televisión de Montecarlo 2009
** Nomeamentos á Ninfa de Ouro ó mellor actor: Raúl Fernández e Yon González
** Nomeamentos á Ninfa de Ouro á mellor actriz: Blanca Suárez e Marta Torné
** Nomeamento á Ninfa de Ouro ó mellor produtor europeo
** Nomeamento á Ninfa de Ouro ó mellor produtor nacional
* Premios ATV 2008
** Nomemamento á Mellor serie nacional
** **Premio á Mellor direccion de fotografía e iluminación: David Arribas**
** **Premio á Mellor dirección de arte e escenografía: Fernando Gonzalez**
* Premios Muller Cosmopolitan 2009
** **Mellor actriz de televisión: Ana de Armas**

## Notas 
## Véxase tamén 
### Ligazóns externas 
* Web oficial de *El Internado'' en Antena 3